Dieet en medikasie | Health24
Dieet en medikasie
Hoop jy kan help. Ek was 40 kg oorgewig. Het by Weigh-Less aangesluit en oor `n jaar tydperk 12kg verloor, en daar bly ek staan. Het ook ge-oefen (gaan stap). Ek het nie weer gewig verloor nie maar ook nie gewig opgetel nie.
Het onglangs gehoor dat die neem van bloeddruk medikasie gewigsverlies vertraag. Is dit waar ? En indien wel, hoe oorkom mens daardie hekkie om wel jou teiken gewig te bereik. Moet mens `n ander gewigsverlies program volg ?
Answer 1,075 views
Baie medikasies kan gewigstoename en probleme met gewig-verloor veroorsaak - dit hang af watter spesifieke medikasie jy vir jou bloeddruk neem. Bespreek dit met die dr wat die medikasie voorskryf, want miskien kan hy/sy dit aanpas of verander. Dit is egter wonderlik dat jy 12 kg op 'n verstandige dieet verloor het - jy is 'n ***ster***. Ek wil voorstel dat jy eerstens met die Weigh-Less mense gesels oor die feit dat jy 'n plato bereik het en wat hulle voorstel jy moet doen met hulle dieet om jou weer aan die gang te kry. Tweedens kan jy probeer om elke dag te oefen vir 30 min of meer. Flink stap bly steeds een van die beste oefeninge wat jou metabolisme kan stimuleer. Soos jy fikser word, kan jy langer en vinniger begin stap. Ander oefeninge wat die metabolisme stimuleer is touspring, fietsry, 'jogging', swem en kardio-oefeninge in 'n gimnasium.